जतिंदर कुमार ने बताया कि उनकी शीला के साथ दोस्ती हो गई और वह उनके घर भी आने जाने लगा। इंद्रजीत कौर और उनके पारिवारिक सदस्य अकसर उन्हें अमेरिका भेजने की बातें करते रहते थे। जतिंदर ने कहा कि इंद्रजीत कौर ने उसे अमेरिका भेजने का लालच देकर उनसे 25 लाख रुपए मांगे। एनआरआई महिला की बातों में उन्होंने उसे और उसके भतीजे शीला को अलग-अलग समय पर कई बार पैसे दिए। 5 दिसंबर 2016 को इंद्रजीत कौर अमेरिका चली गई। उसके जाने के बाद भी उसका भतीजा उनसे पैसे लेता रहा। इस तरह उन्होंने उनसे कुल 13 लाख रुपए ले लिए। जतिंदर कुमार ने बताया कि अमेरिका जाने के बाद इंद्रजीत कौर ने उन्हें न तो कोई स्पासंरशिप भेजी और न ही कभी फोन किया। उन्होंने बताया कि अब उनके पैसे भी वापस किए जा रहे। एएसआई लखवीर चंद ने बताया कि एनआरआई महिला इंद्रजीत कौर के खिलाफ मामला दर्ज कर अगली कार्रवाई शुरू कर दी है।